1.Uvod

Evropski kratkoročni statistični kazalci podjetij zajemajo več kazalcev, kot so proizvodnja, promet, prodajne cene (pogosto tudi cene proizvajalca), število zaposlenih, opravljene ure, bruto plače in nekateri drugi, za štiri glavna gospodarska področja: industrijo, gradbeništvo, trgovino na drobno in storitve (razen finančnih in javnih storitev). Preglednica 1 podaja pregled kratkoročnih statističnih kazalcev.

Preglednica 1: Kratkoročni statistični kazalci

Industrija Gradbeništvo Trgovina na drobno Druge storitve Industrijska proizvodnja Proizvodnja v gradbeništvu – gradnja stavb – gradbeni inženirski objekti – – Industrijski promet na domačem in zunanjem trgu (znotraj euroobmočja in zunaj euroobmočja) – Promet za trgovino na drobno Promet za (druge) storitve – Gradbena dovoljenja – število stanovanj – m2 uporabne talne površine – – Število zaposlenih Število zaposlenih Število zaposlenih Število zaposlenih Opravljene ure Opravljene ure Opravljene ure Opravljene ure Bruto plače Bruto plače Bruto plače Bruto plače Industrijske prodajne cene na domačem in zunanjem trgu (znotraj euroobmočja in zunaj euroobmočja) Prodajne cene v gradbeništvu/stroški v gradbeništvu Obseg trgovine na drobno Prodajne cene (drugih) storitev Industrijske uvozne cene (znotraj euroobmočja in zunaj euroobmočja) – – –

Pravna podlaga kratkoročnih statističnih kazalcev podjetij je Uredba Sveta (ES) št. 1165/1998, kakor je bila spremenjena (v nadaljnjem besedilu: uredba o kratkoročnih statističnih kazalcih). Člen 14(2) navedene uredbe določa:

„Komisija do 11. avgusta 2008 in kasneje ponovno vsaka tri leta predloži Evropskemu parlamentu in Svetu poročilo o statističnih podatkih, zbranih v skladu s to uredbo, zlasti o njihovi ustreznosti in kakovosti ter reviziji kazalcev. V poročilu se posebej obravnavajo tudi stroški statističnega sistema in obremenitev poslovanja podjetij zaradi te uredbe v razmerju z njenimi koristmi. Vsebuje poročila o najboljših praksah za zmanjševanje obremenitev poslovanja podjetij in navaja načine zmanjšanja obremenitve in stroškov.“

To poročilo je naslednje v nizu poročil, ki so bila v skladu z navedenim členom predložena junija 2008, junija 2011 in junija 2014.

V oddelku 2 sta opisana uporaba kratkoročnih statističnih kazalcev ter njihov pomen za ključne evropske politike in usmerjanje evropske monetarne politike. V njem je naveden tudi pomemben napredek v zvezi s kratkoročnimi statističnimi kazalci po zadnjem poročilu iz junija 2014.

V oddelku 3 so podrobneje opisani različni vidiki kakovosti kratkoročnih statističnih kazalcev.

V oddelku 4 so predstavljena nekatera dejstva v zvezi s stroški in obremenitvami zaradi zbiranja in obdelave podatkov za kratkoročne statistične kazalce.

Zadnji oddelek vsebuje napoved prihodnjega razvoja na področju kratkoročnih statističnih kazalcev, zlasti v zvezi z okvirno uredbo o vključitvi statistike podjetij (FRIBS), katere predlog je Komisija sprejela 6. marca 2017.

2.Pregled kratkoročnih statističnih kazalcev in najpomembnejših dogodkov

Kratkoročni statistični kazalci zajemajo osem od 22 glavnih evropskih ekonomskih kazalcev (PEEI), ki so bili razviti za spremljanje gospodarskega razvoja (poslovnega cikla) Evropske unije in njenih držav članic ter predvsem za izvajanje monetarne politike na euroobmočju. Ti kazalci so: industrijska proizvodnja, industrijske prodajne cene na domačem trgu, industrijske uvozne cene, proizvodnja v gradbeništvu, obseg trgovine na drobno, promet storitev (razen storitev trgovine na drobno), prodajne cene storitev in gradbena dovoljenja.

Najpomembnejši uporabniki kratkoročnih statističnih kazalcev so Evropska centralna banka in nacionalne centralne banke, podatki pa so prav tako zelo pomembni za Evropsko komisijo, nacionalne vlade, raziskovalne inštitute, podjetja in poslovne organizacije. Pomembno je tudi upoštevati, da kratkoročni statistični kazalci zagotavljajo ključne vhodne podatke za druga statistična področja, kot so nacionalni računi.

Kratkoročni statistični kazalci se najpogosteje uporabljajo za analize gospodarskih gibanj, napovedovanje in modeliranje, poleg tega pa so potrebni za pripravo političnih odločitev, raziskovalne namene, preverjanje in potrjevanje podatkov iz drugih virov ter kot podlaga za poslovne odločitve (npr. v tržnih raziskavah). Podjetja lahko rezultate na podlagi kratkoročnih statističnih kazalcev uporabljajo tudi za različne druge namene (npr. uporaba indeksov prodajnih cen za indeksiranje pogodb).

Eurostat je je od sprejetja zadnjega poročila o kratkoročnih statističnih kazalcih junija 2014 začel številne pobude za zagotovitev ustreznosti kratkoročnih statističnih kazalcev za njihove uporabnike in nadaljnje izboljšanje kakovosti podatkov.

Za dopolnitev obstoječega rednega ocenjevanja skladnosti podatkov je bilo uvedeno obširnejše spremljanje kakovosti kratkoročnih statističnih podatkov. Poleg popolnosti in pravočasnosti predložitve podatkov nacionalnih statističnih inštitutov Eurostatu bo razširjeno spremljanje kakovosti osredotočeno tudi na natančnost (tj. zanesljivost in izvirne podatke) kratkoročnih statističnih kazalcev; v okviru pobude bodo zlasti preučeni obseg in čas opravljanja revizij ter razpoložljivost izvirnih podatkov ob prvi objavi podatkov.

V zadnjih treh letih so bili nacionalni referenčni podatki kratkoročnih statističnih kazalcev podjetij ustvarjeni in posodobljeni z uporabo standardov Eurostata za metapodatke. Za posamezen glavni evropski ekonomski kazalec (PEEI) je bila ustvarjena vsaj ena nacionalna datoteka z metapodatki, poleg tega pa so bile ustvarjene dodatne datoteke za druge kazalce. Večina držav poročevalk je do leta 2014 pripravila svoje datoteke z metapodatki kratkoročnih statističnih kazalcev, leta 2015 obogatila koncepte revizij in prilagoditve ter leta 2016 izboljšala natančnost svojih metapodatkov. Nacionalni referenčni metapodatki držav poročevalk so objavljeni tudi po spletu, v prilogah na koncu datoteke z metapodatki kratkoročnih statističnih kazalcev, ki jo je pripravil Eurostat.